open-index/open-wikipedia-markdown huggingface dataset:
สถาบันการเรียนรู้เพื่อปวงชน

**สถาบันการเรียนรู้เพื่อปวงชน** หรือ มหาวิทยาลัยชีวิต () เป็นสถาบันอุดมศึกษาเอกชนในประเทศไทย มีสำนักงานสถาบันตั้งอยู่ที่ 13/2 หมู่ 1 ตำบลบางคนที อำเภอบางคนที จังหวัดสมุทรสงคราม ได้รับอนุญาตจากกระทรวงศึกษาธิการเมื่อวันที่ 31 สิงหาคม พ.ศ. 2553 เปิดสอนในระดับปริญญาตรี และระดับปริญญาโท ปัจจุบันสถาบันได้เปิดศูนย์การเรียนรู้เพื่อปวงชนในทุกภาคกว่า 30 จังหวัด

## ประวัติ
สถาบันการเรียนรู้เพื่อปวงชน เริ่มต้นดำเนินการจากการที่มูลนิธิสถาบันส่งเสริมวิสาหกิจชุมชน ได้พัฒนาหลักสูตรสหวิทยาการเพื่อการพัฒนาท้องถิ่น ภายใต้ชื่อ **"โครงการมหาวิทยาลัยชีวิต"** และจัดการเรียนการสอนร่วมกับมหาวิทยาลัยรามคำแหง และมหาวิทยาลัยราชภัฏหลายแห่ง จนกระทั่งได้จัดตั้งสถาบันอุดมศึกษาเปิดดำเนินการเอง ในปี พ.ศ. 2553

สถาบันการเรียนรู้เพื่อปวงชน ได้จัดให้มีการประสาทปริญญาบัตรให้แก่ผู้สำเร็จการศึกษา โดยมีศาสตราจารย์ เกษม วัฒนชัย องคมนตรี เป็นประธาน

## สัญลักษณ์ของสถาบัน
### ตราสัญลักษณ์
ตราสัญลักษณ์ประจำสถาบันฯ คือ **รูปคนหันหน้าเข้าหากัน** หมายถึง ความสมานฉันท์ ความเป็นชุมชน ประชาสังคม ความร่วมมือ ตั้งแต่ระดับครอบครัวถึงระดับชาติ เพื่อให้เกิดชุมชนและสังคมเรียนรู้ และ **รูปวงกลมรอบคน** หมายถึง ความเป็นหนึ่ง เอกภาพ การบูรณาการวิชาความรู้

### ต้นไม้ประจำสถาบัน
**กล้วยเทพนม** หมายถึง เอกภาพ ความอ่อนน้อมถ่อมตน ความเรียบง่าย และคุณประโยชน์สูงยิ่ง เนื่องจากกล้วยเป็นพืชที่มีความสัมพันธ์กับวิถีชีวิตของมนุษย์เป็นอย่างมาก

### สีประจำสถาบัน
สีประจำสถาบันฯ คือ **[[สีเขียว|สีเขียวอมฟ้า]]** แสดงถึงการผสมผสานกลมกลืนระหว่างสีเขียว สื่อถึงชีวิต และสีฟ้า สื่อถึง จักรวาล

## สถานที่จัดการเรียนการสอน
สถาบันการเรียนรู้เพื่อปวงชน เปิดทำการเรียนการสอน โดยเปิดเป็นศูนย์การเรียนรู้เพื่อปวงชน (ศรป.) 

ศูนย์เรียนรู้ของชุมชนเครือข่ายมหาวิทยาลัยชีวิต / ศูนย์เรียนรู้ประกอบการชุมชน (ศรช.) ในจังหวัดต่างๆ ได้แก่

* ภาคเหนือ
** สุโขทัย
** พะเยา
** เชียงราย
** เชียงใหม่
** พิษณุโลก
** น่าน
** แม่ฮ่องสอน
** ลำปาง
** อุตรดิตถ์
* ภาคตะวันออกเฉียงเหนือ
** อุดรธานี
** ขอนแก่น
** หนองคาย
** นครพนม
** หนองบัวลำภู
** มุกดาหาร
** สกลนคร
** มหาสารคาม
** ร้อยเอ็ด
** ศรีสะเกษ
** อุบลราชธานี
** ยโสธร
** บุรีรัมย์
** ชัยภูมิ
** นครราชสีมา

* ภาคกลาง และภาคตะวันออก
** สมุทรสงคราม
** สมุทรปราการ
** ลพบุรี
** ชัยนาท
** อุทัยธานี
** นครสวรรค์
** จันทบุรี
** ตราด
** ระยอง
** สระแก้ว
** ฉะเชิงเทรา
* ภาคใต้
** สุราษฎร์ธานี
** ชุมพร
** นครศรีธรรมราช
** กระบี่
** ภูเก็ต
** สงขลา
** พัทลุง

## สาขาวิชา
สถาบันการเรียนรู้เพื่อปวงชน เปิดทำการสอนในระดับปริญญาตรี และระดับปริญญาโท คือ

* ระดับปริญญาตรี คณะศิลปศาสตร์ หลักสูตรศิลปศาสตรบัณฑิต
** สาขาวิชาสหวิทยาการเพื่อการพัฒนาท้องถิ่น 
** สาขาวิชาการจัดการสุขภาพชุมชน 
** สาขาวิชาการจัดการการเกษตรยั่งยืน
** สาขาวิชาการพัฒนาชีวิตและชุมชนแบบบูรณาการ
** สาขาวิชาการพัฒนาชีวิตและประกอบการชุมชน
* ระดับปริญญาโท บัณฑิตศึกษา หลักสูตรศิลปศาสตรมหาบัณฑิต
** สาขาวิชาการสหวิทยาการเพื่อการพัฒนาท้องถิ่น 
** สาขาวิชาการจัดการระบบสุขภาพชุมชน
** สาขาวิชาการพัฒนาท้องถิ่นแบบบูรณาการ

## อ้างอิง

การเรียนรู้เพื่อปวงชน
การเรียนรู้เพื่อปวงชน
หมวดหมู่:สิ่งก่อสร้างในอำเภอบางคนที
ลัทธิทรูแมน

[thumb|ประธานาธิบดี [แฮร์รี เอส. ทรูแมน ประธานาธิบดีสหรัฐอเมริกา]]

**ลัทธิทรูแมน** () เป็นนโยบายซึ่งเสนอโดยประธานาธิบดีสหรัฐอเมริกา แฮร์รี เอส. ทรูแมน เมื่อวันที่ 12 มีนาคม ค.ศ. 1947 โดยกล่าวว่า สหรัฐจะสนับสนุนกรีซและตุรกี โดยให้ความช่วยเหลือทางเศรษฐกิจและการทหาร เพื่อป้องกันมิให้ประเทศทั้งสองตกอยู่ภายใต้อิทธิพลของโซเวียต

ทรูแมนกล่าวว่าทฤษฎีดังกล่าวจะเป็น "นโยบายของสหรัฐอเมริกาเพื่อสนับสนุนอิสรชนผู้ซึ่งกำลังต่อต้านความพยายามปราบปรามโดยชนกลุ่มน้อยติดอาวุธหรือโดยแรงกดดันจากภายนอก" ทรูแมนให้เหตุผลว่า เนื่องจาก "ระบอบเผด็จการเบ็ดเสร็จ" เหล่านี้บีบบังคับ "อิสรชน" พวกเขาจึงเป็นสัญลักษณ์ของภัยคุกคามต่อสันติภาพสากลและความมั่นคงของสหรัฐอเมริกา ทรูแมนออกแถลงการณ์ดังกล่าวท่ามกลางวิกฤตการณ์สงครามกลางเมืองกรีซ (1946-1949) เขาโต้แย้งว่าหากกรีซและตุรกีไม่ได้รับความช่วยเหลือที่ต้องการโดยด่วนแล้ว ทั้งสองประเทศอาจตกอยู่ภายใต้ระบอบคอมมิวนิสต์อย่างแก้คืนไม่ได้และจะสร้างผลกระทบร้ายแรงตลอดภูมิภาค

แต่เดิม สหราชอาณาจักรเคยให้การสนับสนุนกรีซมาก่อน แต่ตอนนี้อังกฤษกลับตกอยู่ในสถานะแทบล้มละลายและถูกบังคับให้ลดการให้ความช่วยเหลือลงอย่างมาก ในเดือนกุมภาพันธ์ ค.ศ. 1947 สหราชอาณาจักรร้องขออย่างเป็นทางการต่อสหรัฐอเมริกาเพื่อแทนที่ตนในบทบาทการสนับสนุนรัฐบาลกรีซ

นโยบายดังกล่าวได้รับการสนับสนุนจากพรรคริพับลิกันซึ่งมีเสียงข้างมากในรัฐสภาสหรัฐอเมริกา และส่งเงินจำนวน 400 ล้านดอลล่าร์สหรัฐไปยังภูมิภาคดังกล่าว แต่มิได้ส่งกำลังทหารใด ๆ ไป ผลกระทบจากนโยบายดังกล่าวทำให้ภัยคุกคามคอมมิวนิสต์หมดลงไป และใน ค.ศ. 1952 ทั้งสองประเทศเข้าร่วมกับนาโต พันธมิตรทางการทหารซึ่งรับประกันการคุ้มครองทั้งสองประเทศ

ลัทธิดังกล่าวต่อมาแพร่หลายอย่างไม่เป็นทางการจนกลายมาเป็นรากฐานของนโยบายสหรัฐอเมริกาในสงครามเย็น ตลอดทวีปยุโรปและทั่วโลก โดยเปลี่ยนแปลงนโยบายต่างประเทศที่มีต่อสหภาพโซเวียตจากยุคแห่งการผ่อนคลายความตึงเครียด ไปเป็นนโยบายการจำกัดการขยายตัวของโซเวียต นักประวัติศาสตร์มักถือว่าการประกาศลัทธิทรูแมนเป็นจุดเริ่มต้นของสงครามเย็น

## อ้างอิง

หมวดหมู่:ลัทธินโยบายการต่างประเทศของสหรัฐอเมริกา
หมวดหมู่:ลัทธิ
หมวดหมู่:การดำรงตำแหน่งประธานาธิบดีของแฮร์รี เอส. ทรูแมน
ภูวรินทร์ คีแนน

**ภูวรินทร์ คีแนน** (เกิด 27 ตุลาคม พ.ศ. 2531) ชื่อเล่น **ซี** เป็นนักร้องชาวไทย มีเชื้อสายไอริช-อินโดนีเซีย เป็นที่รู้จักในฐานะ "สาวหล่อ" และเป็นเจ้าของผลงานเพลง "ง่าย ๆ แต่เหงา" สังกัดอาร์เอส มิวสิค

## ประวัติ
ภูวรินทร์เป็นชาวไอริช - อินโดนีเซียครึ่งหนึ่ง เป็นลูกสาวคนสุดท้องของพ่อชาวไอริชกับแม่ชาวอินโดนีเซียชื่อ ซรี่ หรือ ศรี คีแนน มารดาทำร้านเบเกอรีและกาแฟในจังหวัดภูเก็ต เขามีพี่สาวสองคน ชื่อ ลิซ่า และแคทรีน

ภูวรินทร์ศึกษาจาก คณะมนุษยศาสตร์ เอกการสื่อสารมวลชน มหาวิทยาลัยรามคำแหง

### ประสบอุบัติเหตุ
วันที่ 28 พฤษภาคม พ.ศ. 2555 ได้มีการรายงานข่าวถึงอุบัติเหตุหลังจากที่ซีได้ข้ามถนน และถูกรถกระบะชน ซีก็ได้รับการเข้ารักษาตัวที่ห้องไอซียู ภายหลังได้พ้นภาวะขีดอันตรายแล้ว และจะรับการพักรักษาตัวเพื่อดูอาการอีกประมาณ 2 วัน ซึ่งวันที่ซีได้รับอุบัติเหตุนี้เป็นวันที่ซีจะเดินทางไปร่วมงานวันเกิดย้อนหลังของ พิชญ์นาฏ สาขากร ซึ่งเป็นเพื่อนนักแสดงหญิง โดยพิชญ์นาฏทราบข่าวว่าซีจะมาร่วมวันเกิดตน และได้รับอุบัติเหตุ เธอจึงรีบเดินทางเข้าเยี่ยมอาการ นอกจากนี้ มีเพื่อนในวงการบันเทิงทยอยเข้าเยี่ยมเช่นกัน และออกจากโรงพยาบาลพักรักษาตัวที่นั่น 17 วัน

หลังจากเหตุการณ์ดังกล่าว ซีจึงได้เปลี่ยนชื่อจริงจาก "มัฑณาวี" ไปเป็น "ภูวรินทร์" แปลว่า "ผู้เป็นใหญ่ในแผ่นดิน" โดยให้เหตุผลว่าชื่อเดิมนั้นประสบอุบัติเหตุบ่อย

## ผลงานเพลง

## ผลงานการแสดง
### มิวสิกวิดีโอ
# เพลง ง่าย ๆ แต่เหงา
# เพลง เคยรักฉันจริง ๆ หรือเปล่า
# เพลง ไม่รักบ้างก็แล้วไป
# เพลง เกลียดบางคนที่เธอคิดถึง
# เพลง รักไม่เท่าเข้าใจ
# เพลง คนมีความรัก
# เพลง ปรากฏการณ์รัก
# เพลง ให้ฉันกอดเธอได้ไหม
# เพลง ขอบคุณที่ไม่ลืมกัน (Thank 4U)
# เพลง ล้วง (Deeply)

### คอนเสิร์ต
* เจลล้างหน้า แพนแอนตี้ คอมีโดนพรีเซ็นต์ เลิฟ ซี รี่ย์ ปาร์ตี้ คอนเสิร์ต

### ละคร
* คุณชายติดหรู คุณหนูติดดิน

### โฆษณา
* Eversense
* Aunitie Anne's

### พิธีกร
*'''พิธีกร Zee To Sea ช่อง YAAK TV

## อ้างอิง

## แหล่งข้อมูลอื่น
* 
* 
* เฟซบุ๊คแฟนเพจซี ภูวรินทร์

หมวดหมู่:ชาวไทยเชื้อสายไอริช
หมวดหมู่:ชาวไทยเชื้อสายอินโดนีเซีย
หมวดหมู่:นักร้องจากจังหวัดภูเก็ต
หมวดหมู่:บุคคลจากกรุงเทพมหานคร
หมวดหมู่:นักร้องไทยที่มีความหลากหลายทางเพศ
หมวดหมู่:บุคคลจากโรงเรียนสตรีภูเก็ต
หมวดหมู่:บุคคลจากคณะสื่อสารมวลชน มหาวิทยาลัยรามคำแหง
หมวดหมู่:มุสลิมชาวไทย
หมวดหมู่:ชาวไทยที่สมรสเพศเดียวกัน
ฟาบีโอ กาเปลโล

**ฟาบีโอ กาเปลโล** () เกิดเมื่อวันที่ 18 มิถุนายน ค.ศ. 1946 เป็นอดีตนักฟุตบอลชาวอิตาลี เป็นอดีตผู้จัดการทีมทีมชาติอังกฤษ 

กาเปลโล มีชื่อเสียงจากการนำทีมเป็นผู้ชนะในลีกประเทศ ในทุกสโมสรที่เขาเป็นผู้จัดการทีม ใน 5 ฤดูกาลแรกในฐานะผู้จัดการทีม เขานำเอซี มิลาน ชนะในเซเรียอา ทีมที่เขานำทีมชนะในฐานะนักฟุตบอล ในยูฟ่าแชมเปียนส์ลีกฤดูกาล 1993–94 เขายังเป็นผู้จัดการรีล มาดริด 1 ปี ซึ่งทำให้ทีมชนะการแข่งขันในลาลิกา และในปี 2001 เขานำโรมา ชนะการแข่งขันครั้งแรกในรอบ 18 ปี และยังนำยูเวนตุสชนะการแข่งขัน 2 ครั้ง และในปี 2006 เขากลับมายังรีล มาดริด ซึ่งก็ทำให้ทีมชนะเลิศในลาลิกา โดยรวมแล้ว กาเปลโลนำทีมชนะการแข่งขันใหญ่ 7 ครั้ง ใน 16 ฤดูกาลที่เป็นผู้จัดการทีม

กาเปลโล ได้รับการแต่งตั้งให้เป็นผู้จัดการทีมชาติอังกฤษตั้งแต่กลางปี 2008 แต่มาถึงต้นปี 2012 ก็ได้ลาออก เนื่องจากมีความไม่พอใจที่ทางสมาคมฟุตบอลอังกฤษ (FA) ได้มีมติปลด จอห์น เทอร์รี่ กองหลังและกัปตันทีมเชลซีออกจากตำแหน่งกัปตันทีมชาติ เนื่องจากไปแสดงการเหยียดสีผิว แอนทอน เฟอร์ดินานด์ กองหลังของทีมควีนปาร์ก เรนเจอร์ส ซึ่งก็ได้ไม่ทราบว่าเทอร์รี่ได้กระทำจริงหรือไม่

## เกียรติประวัติ
### นักเตะ
; โรมา:
* โกปปาอีตาเลีย (1): 1968–69

; ยูเวนตุส:
* เซเรียอา (3): 1971–72, 1972–73, 1974–75

; เอซี มิลาน:
* เซเรียอา (1): 1978–79
* โกปปาอีตาเลีย (1): 1976–77

### ผู้จัดการทีม

; เอซี มิลาน:
* เซเรียอา (4): 1991–92, 1992–93, 1993–94, 1995–96
* ซูแปร์โกปปาอีตาเลียนา (3): 1992, 1993, 1994
* ยูฟ่าแชมเปียนส์ลีก (1): 1993–94
* ยูฟ่าซูเปอร์คัพ (1): 1994
* โกปปา อิตาเลีย พรีมาเวรา (1): 1984–85

; โรมา:
* เซเรียอา (1): 2000–01
* ซูแปร์โกปปาอีตาเลียนา (1): 2001

; ยูเวนตุส:
* เซเรียอา (2): 2004–05, 2005–06 (both revoked)

; เรอัลมาดริด:
*ลาลิกา (2): 1996–97, 2006–07

### รางวัลอื่นๆ

* ผู้จัดการทีมยอดเยี่ยมประจำปีเซเรียอา: 2005
* BBC Sports Personality of the Year Coach Award: 2009
* Marca Leyenda: 2011

## อ้างอิง

## บรรณานุกรม
*
*

## แหล่งข้อมูลอื่น

*
* 
*BBC profile
*
*Official England website profile 
*Official FIGC profile 
*Juventus statistics 

หมวดหมู่:ผู้เล่นเอซี มิลาน
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นสโมสรฟุตบอลยูเวนตุส
หมวดหมู่:นักฟุตบอลชาวอิตาลี
หมวดหมู่:ผู้จัดการทีมฟุตบอลชาวอิตาลี
หมวดหมู่:ผู้จัดการทีมฟุตบอลในลาลิกา
หมวดหมู่:ผู้จัดการทีมเอซี มิลาน
หมวดหมู่:ผู้จัดการทีมสมาคมกีฬาโรมา
หมวดหมู่:ผู้จัดการทีมฟุตบอลทีมชาติอังกฤษ
หมวดหมู่:ผู้จัดการทีมสโมสรฟุตบอลยูเวนตุส
หมวดหมู่:ผู้จัดการทีมสโมสรฟุตบอลเรอัลมาดริด
หมวดหมู่:ผู้จัดการทีมในชุดชนะเลิศยูฟ่าแชมเปียนส์ลีก
หมวดหมู่:บุคคลจากแคว้นฟรียูลี-เวเน็ตเซียจูเลีย
หมวดหมู่:นักฟุตบอลทีมชาติอิตาลี
หมวดหมู่:ผู้เล่นในฟุตบอลโลก 1974
จอห์น โอเช

**จอห์น แฟรนซิส โอเช** (, ) หรือ **ชาน โอ เช** () เกิดเมื่อวันที่ 30 เมษายน ค.ศ. 1981 เป็นนักฟุตบอลชาวไอริช ปัจจุบันเลิกเล่นฟุตบอลอาชีพแล้ว เคยเล่นให้กับสโมสรฟุตบอลแมนเชสเตอร์ยูไนเต็ด โดยสโมสรสุดท้ายคือ เรดิง นอกจากนี้โอเชยังเล่นให้กับทีมชาติสาธารณรัฐไอร์แลนด์อีกด้วย

เขาเกิดที่วอเตอร์ฟอร์ด จากนั้นย้ายมาอยู่ที่เมืองแมนเชสเตอร์ เมื่อเขาอายุ 17 ปี เขาถือเป็นนักฟุตบอลผู้เล่นได้หลายตำแหน่งมากที่สุดในพรีเมียร์ลีก เขาเล่นในหลายตำแหน่งใหักับแมนเชสเตอร์ยูไนเต็ด แม้กระทั่งเป็นผู้รักษาประตูฉุกเฉินในระยะสั้น ๆ ในนัดแข่งกับสโมสรฟุตบอลทอตนัมฮอตสเปอร์

## อ้างอิง

หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นสโมสรฟุตบอลซันเดอร์แลนด์
หมวดหมู่:นักฟุตบอลชาวไอริช‎
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:บุคคลจากวอเทอร์ฟอร์ด
หมวดหมู่:นักฟุตบอลทีมชาติสาธารณรัฐไอร์แลนด์
หรรษา จึงวิวัฒนวงศ์

**หรรษา จึงวิวัฒนวงศ์** (เกิด 19 ธันวาคม พ.ศ. 2532)  เป็นนักร้องและนักแสดงชาวไทย อดีตนักร้องวง G-TWENTY (จี-ทเวนตี้) ภายใต้สังกัดโมโนมิวสิก

## ชีวิตส่วนตัว

หรรษาเป็นน้องสาวของ อุ้ม ลักขณา วัธนวงส์ศิริ และมีน้องชายอีกคนชื่อ ณัฐวัตร จึงวิวัฒนวงศ์ ชื่อเล่น จูเนียร์ ปัจจุบันหรรษาเป็นนักแสดงอิสระ สำเร็จการศึกษาระดับมัธยมศึกษาจาก โรงเรียนบดินทรเดชา (สิงห์ สิงหเสนี) ๒ ระดับอุดมศึกษาจาก คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ และระดับประกาศนียบัตร หลักสูตรผู้บริหารระดับสูง หรือ The ConneXt มหาวิทยาลัยหอการค้าไทย

เมื่อปี พ.ศ. 2553 เธอเริ่มคบหาดูใจกับ วิเชียร กุศลมโนมัย หรือ ดีเจเพชรจ้า เป็นระยะเวลายาวนาน 11 ปี หรรษาและวิเชียรสมรสกัน โดยงานหมั้นจัดขึ้นเมื่อวันที่ 19 มกราคม พ.ศ. 2560  พิธีหมั้นตามประเพณีจีน โดยมีครอบครัว และเพื่อนสนิท มาร่วมเป็นสักขีพยานความรักในครั้งนี้ และงานฉลองมงคลสมรสวันที่ 28 มกราคม พ.ศ. 2560 จัดที่โรงแรมแชงกรีล่า หลังจากสมรสจึงเปลี่ยนไปใช้นามสกุล กุศลมโนมัย และใช้ชื่อในวงการว่า หรรษา กุศลมโนมัย    ทั้งคู่มีบุตรชายด้วยกัน 1 คน ชื่อ ไทก้า มหาสมุทร กุศลมโนมัย เกิดวันศุกร์ ที่ 26 ตุลาคม พ.ศ. 2561 เวลา 16:31 น. ด้วยวิธีการผ่าคลอด  ปัจจุบัน ได้เลิกรากับสามีของเธอแล้ว

## ละคร

### ภาพยนตร์

## อ้างอิง

## แหล่งข้อมูลอื่น
* เฟซบุ๊คแฟนเพจนิวเคลียร์หรรษา 
* เฟซบุ๊คส่วนตัวนิวเคลียร์หรรษา
* อินสตาแกรมนิวเคลียร์หรรษา 
* ยูทูบแชนแนลของนิวเคลียร์หรรษา
* ยูทูบแชนแนลของเพชรจ้า และ นิวเคลียร์หรรษา

หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:บุคคลจากโรงเรียนบดินทรเดชา (สิงห์ สิงหเสนี) ๒
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงละครโทรทัศน์หญิงชาวไทย
หมวดหมู่:ยูทูบเบอร์ชาวไทย
อิวานูมะ

**อิวานูมะ** () เป็นนครในจังหวัดมิยางิ บนเกาะฮนชู ในประเทศญี่ปุ่น ตั้งอยู่ติดกับชายฝั่งมหาสมุทรแปซิฟิก มีขนาดพื้นที่ทั้งสิ้น 60.45 ตารางกิโลเมตร ในปี 2022 มีจำนวนประชากรประมาณ 43,972 คน

thumb|สำนักงานนครอิวานูมะ

## อ้างอิง

## แหล่งข้อมูลอื่น
* 
* เว็บไซต์ทางการ 

อิวานูมะ
รายชื่อเพย์-เพอร์-วิวของทีเอ็นเอ

**รายชื่อรายการเพย์-เพอร์-วิวของทีเอ็นเอง** (อังกฤษ: List of TNA pay-per-view events) หรือเป็นที่รู้จักในชื่อ ศึกใหญ่ เป็นรายชื่อรายการเพย์-เพอร์-วิวที่จัดโดยทีเอ็นเอ (TNA) ในแต่ละเดือนทีเอ็นเอจะจัดรายการดังกล่าว 1 ต่อเดือน โดยแต่ละครั้งจะมีระยะเวลา 3 ชั่วโมงและมีการแข่งขันมวยปล้ำประมาณ 7 - 8 คู่ 

## ประวัติ
### ลำดับเวลารายการที่ยังคงฉายอยู่

รายชื่อดังกล่าวเป็นรายการเพย์-เพอร์-วิวที่ยังคงฉายอยู่ในปัจจุบัน กำหนดโดยทีเอ็นเอ 

## อดีตรายการเพย์-เพอร์-วิว

## ตารางรายการเพย์-เพอร์-วิวที่กำลังจะมาถึง

## ลำดับเหตุการณ์ของรายการเปย์-เปอร์-วิว ทั้งหมด

## อ้างอิง

หมวดหมู่:รายการเพย์-เพอร์-วิวของทีเอ็นเอ
ณิรัฐกานต์ ศรีลาภ

**ณิรัฐกานต์ ศรีลาภ** (เกิด 30 พฤศจิกายน พ.ศ. 2519) เป็นอดีตสมาชิกสภาผู้แทนราษฎรจังหวัดยโสธร สังกัดพรรคประชาธิปัตย์ ซึ่งเป็นหนึ่งในห้า ส.ส.ประชาธิปัตย์ในเขตภาคตะวันออกเฉียงเหนือ ในการเลือกตั้ง พ.ศ. 2550

## ประวัติ
ณิรัฐกานต์ เกิดเมื่อวันที่ 30 พฤศจิกายน พ.ศ. 2519 เป็นบุตรสาวของนายรัชชัย ศรีลาภ อดีตสมาชิกสภาผู้แทนราษฎรจังหวัดยโสธร พรรคประชาธิปัตย์ กับนางทองใบ ศรีลาภ 

สำเร็จการศึกษาระดับปริญญาตรี สาขาการจัดการ จากมหาวิทยาลัยเกริก

## การทำงานการเมือง
ณิรัฐกานต์ เริ่มทำงานการเมืองโดยการเป็นสมาชิกสภาองค์การบริหารส่วนจังหวัดยโสธร ต่อมาในการเลือกตั้ง พ.ศ. 2550 จึงได้เข้าสู่งานการเมืองระดับชาติ ได้รับการเลือกตั้งเป็นสมาชิกสภาผู้แทนราษฎร จังหวัดยโสธร เขตเลือกตั้งที่ 1 ในนามพรรคประชาธิปัตย์ ซึ่งเป็นหนึ่งในห้า สส.ของพรรประชาธิปัตย์ที่ชนะการเลือกตั้งในเขตภาคตะวันออกเฉียงเหนือ (อภิวัฒน์ เงินหมื่น, วุฒิพงษ์ นามบุตร, ศุภชัย ศรีหล้า อิสสระ สมชัย และณิรัฐกานต์)

ปี พ.ศ. 2554 เธอลงสมัครรับเลือกตั้งในนามพรรคประชาธิปัตย์ แต่ไม่ได้รับเลือก หลังจากนั้นเธอปรากฏตัวในการร่วมกิจกรรมพรรครวมพลัง แต่ก็ไม่ได้ลงสมัครรับเลือกตั้งในการเลือกตั้ง พ.ศ. 2562 และ พ.ศ. 2566

เธอเป็นนักการเมืองที่มีความใกล้ชิดกับวิฑูรย์ นามบุตร แกนนำพรรคประชาธิปัตย์

### สมาชิกสภาผู้แทนราษฎร
ณิรัฐกานต์ ศรีลาภ ได้รับเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดยโสธร สังกัดพรรคประชาธิปัตย์

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดยโสธร‎‎
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดยโสธร
หมวดหมู่:นักการเมืองพรรคประชาธิปัตย์
หมวดหมู่:บุคคลจากคณะศิลปศาสตร์ มหาวิทยาลัยเกริก
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.
จอช แมธิวส์

**โจชัว ลอมเบร์เกอร์** (Joshua Lomberger) หรือ **จอช แมธิวส์** (Josh Mathews) เกิด 25 พฤศจิกายน ค.ศ. 1980 ผู้บรรยาย, ผู้สัมภาษณ์ และนักมวยปล้ำอาชีพชาวอเมริกัน เป็นโฆษกของWWEและลาออกในปี 2014 ก่อนจะย้ายมาทำงานกับGFW

## ผลงาน
***[[Impact Wrestling]]**
**Impact Grand Championship (1 time)

## อ้างอิง

## แหล่งข้อมูลอื่น
*
*Interview about ''Tough Enough''

หมวดหมู่:นักมวยปล้ำอาชีพชาวอเมริกัน
หมวดหมู่:ผู้ประกาศนักมวยปล้ำอาชีพ
พงศ์เวช เวชชาชีวะ

**พงศ์เวช เวชชาชีวะ** (เกิด 12 พฤศจิกายน พ.ศ. 2509)  อดีตสมาชิกสภาผู้แทนราษฎรจังหวัดจันทบุรี สังกัดพรรคประชาธิปัตย์ เป็นลูกพี่ลูกน้องกับอภิสิทธิ์ เวชชาชีวะ อดีตนายกรัฐมนตรี และเป็นน้องเขยธนภณ กิจกาญจน์ นายกองค์การบริหารส่วนจังหวัดจันทบุรี

## ประวัติ
พงศ์เวช เกิดเมื่อวันที่ 12 พฤศจิกายน พ.ศ. 2509 ที่อำเภอขลุง จังหวัดจันทบุรี เป็นบุตรประภัทรพงศ์ เวชชาชีวะ อดีตรัฐมนตรีช่วยว่าการกระทรวงการคลัง กับนางไพเราะ เวชชาชีวะ ด้านครอบครัวสมรสกับนางวิสสุตา เวชชาชีวะ (สกุลเดิม: กิจกาญจน์) อดีตผู้สมัคร สส.จันทบุรี พรรคภูมิใจไทย มีบุตร 3 คน

สำเร็จการศึกษาวิทยาศาสตรบัณฑิต สาขาวิชาการเกษตร จากมหาวิทยาลัยราชภัฏรำไพพรรณี และปริญญาโท รัฐประศาสนศาสตรมหาบัณฑิต สาขานโยบายสาธารณะ จากมหาวิทยาลัยบูรพา

## การทำงาน
พงศ์เวช เริ่มทำงานการเมืองโดยการเป็นสมาชิกสภาองค์การบริหารส่วนจังหวัด ตั้งแต่ปี พ.ศ. 2538 ต่อมาในปี พ.ศ. 2544 จึงเข้าสู่การเมืองระดับชาติ ได้รับเลือกตั้งเป็นสมาชิกสภาผู้แทนราษฎรจังหวัดจันทบุรี ในนามพรรคไทยรักไทย ต่อมาในปี พ.ศ. 2550 จึงย้ายมาสังกัดพรรคประชาธิปัตย์ และได้รับเลือกตั้งอีก 2 สมัย

ต่อมาศาลฎีกาแผนกคดีอาญาของผู้ดำรงตำแหน่งทางการเมือง พิพากษาในคดีแจ้งทรัพย์สินเป็นเท็จให้ลงโทษจำคุก 3 เดือน ปรับ 12,000 บาท โทษจำคุกให้รอลงอาญา 1 ปี และห้ามเขาดำรงตำแหน่งทางการเมืองหรือดำรงตำแหน่งใดในพรรคการเมืองเป็นเวลา 5 ปี นับแต่วันที่ 8 ธันวาคม พ.ศ. 2556

## เครื่องราชอิสริยาภรณ์

## อ้างอิง

หมวดหมู่:สกุลเวชชาชีวะ
หมวดหมู่:บุคคลจากอำเภอนายายอาม
หมวดหมู่:นักการเมืองจากจังหวัดจันทบุรี
หมวดหมู่:สมาชิกสภาผู้แทนราษฎรจังหวัดจันทบุรี
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคไทยรักไทย
หมวดหมู่:พรรคภูมิใจไทย
หมวดหมู่:บุคคลจากมหาวิทยาลัยราชภัฏรำไพพรรณี
หมวดหมู่:บุคคลจากคณะรัฐศาสตร์และนิติศาสตร์ มหาวิทยาลัยบูรพา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
โรงไฟฟ้านิวเคลียร์ฟูกูชิมะแห่งที่หนึ่ง

**โรงไฟฟ้านิวเคลียร์ฟูกูชิมะแห่งที่หนึ่ง** (; ) เป็นโรงไฟฟ้านิวเคลียร์ซึ่งตั้งอยู่ในเมืองโอกูมะ อำเภอฟูตาบะ จังหวัดฟูกูชิมะ ประเทศญี่ปุ่น โดยมีเครื่องปฏิกรณ์สำหรับผลิตไฟฟ้าหกหน่วย รวมกำลัง 4.7 กิกะวัตต์ โรงไฟฟ้าแห่งนี้เป็นหนึ่งใน 15 โรงไฟฟ้านิวเคลียร์ขนาดใหญ่ที่สุดในโลก และเป็นโรงไฟฟ้านิวเคลียร์แห่งแรกซึ่งได้รับการก่อสร้างและบริหารจัดการทั้งหมดโดยบริษัทพลังงานไฟฟ้าโตเกียว (TEPCO) 

เมื่อเดือนมีนาคม พ.ศ. 2554 จากเหตุแผ่นดินไหวและคลื่นสึนามิถล่มเซ็นได รัฐบาลญี่ปุ่นได้ประกาศ "ภาวะฉุกเฉินพลังงานนิวเคลียร์" และอพยพผู้อยู่อาศัยในรัศมี 20 กิโลเมตรออกจากพื้นที่ เจ้าหน้าที่คณะกรรมการความปลอดภัยนิวเคลียร์ของญี่ปุ่นออกมาระบุว่าทางการกังวลว่าอาจมีความเป็นไปได้ที่แท่งเชื้อเพลิงในเครื่องปฏิกรณ์นิวเคลียร์อาจหลอมละลาย

## เครื่องปฏิกรณ์

thumb|left|ภาพตัดขวางของเครื่องปฏิกรณ์ BWR Mark I containment ที่ใช้ในหน่วยที่ 1 ถึง 5 โดยมีองค์ประกอบสำคัญคือ drywell (11), wetwell (18), spent fuel area (5)
เครื่องปฏิกรณ์หน่วยที่ 1 2 และ 6 ผลิตโดยเจเนอรัลอิเล็กทริก หน่วยที่ 3 และ 5 ผลิตโดยโตชิบา และหน่วยที่ 4 ผลิตโดยฮิตาชิ เครื่องปฏิกรณ์ทั้งหกหน่วยออกแบบโดย General Electric เครื่องปฏิกรณ์ของ General Electric ออกแบบสถาปัตยกรรมโดย Ebasco และการก่อสร้างทั้งหมดดำเนินการโดย Kajima.  ตั้งแต่เดือนกันยายน พ.ศ. 2553 เครื่องปฏิกรณ์หน่วยที่สามได้เปลี่ยนมาใช้เชื้อเพลิง mixed-oxide (MOX) แทนที่ low enriched uranium (LEU) ที่เคยใช้อยู่เดิมในเครื่องปฏิกรณ์ทั้งหมดในโรงไฟฟ้าแห่งนี้  เครื่องปฏิกรณ์หน่วยที่ 1–5 เป็นแบบ Mark I type (light bulb torus) containment structures ส่วนหน่วยที่ 6 เป็นแบบ Mark II type (over/under) containment structure

เครื่องปฏิกรณ์หน่วยที่ 1 เป็นเครื่อง boiling water reactor (BWR-3) ขนาด 460 เมกะวัตต์ สร้างในเดือนกรกฎาคม พ.ศ. 2510 และเริ่มใช้งานผลิตไฟฟ้าเชิงพาณิชย์ในเดือนมีนาคม พ.ศ. 2514 และเดิมมีกำหนดปิดในต้นปี พ.ศ. 2554 ในเดือนกุมภาพันธ์ พ.ศ. 2554 หน่วยงานกำกับดูแลโรงไฟฟ้าของรัฐบาลญี่ปุ่นได้อนุญาตให้ขยายเวลาการใช้งานเครื่องปฏิกรณ์หน่วยนี้ออกไปอีก 10 ปี 

## อุบัติเหตุนิวเคลียร์ พ.ศ. 2554

เมื่อวันที่ 11 มีนาคม พ.ศ. 2554 เกิดแผ่นดินไหวซึ่งวัดความรุนแรงได้ 9.0 แมกนิจูด เมื่อเวลาราว 14.46 น. ตามเวลามาตรฐานญี่ปุ่น นอกชายฝั่งตะวันออกเฉียงเหนือของญี่ปุ่น เครื่องปฏิกรณ์ที่ 4, 5 และ 6 ถูกปิดตัวลงก่อนหน้าที่จะเกิดแผ่นดินไหวเพื่อการบำรุงรักษาตามกำหนด ส่วนเครื่องปฏิกรณ์ที่เหลือถูกปิดลงอัตโนมัติหลังจากเกิดแผ่นดินไหว แต่คลื่นสึนามิที่เกิดขึ้นตามมาได้เข้าท่วมโรงไฟฟ้า ทำให้เครื่องกำเนิดไฟฟ้าฉุกเฉินซึ่งใช้สำหรับทำงานปั๊มทำความเย็นและควบคุมเตาปฏิกรณ์ ความเสียหายจากอุทกภัยและแผ่นดินไหวทำให้ความช่วยเหลือจากที่อื่นไม่สามารถเข้ามาถึงได้ อีกหลายวันต่อมามีหลักฐานว่าแกนปฏิกรณ์บางส่วนหลอมละลายในเครื่องปฏิกรณ์ที่ 1, 2 และ 3 การระเบิดของไฮโดรเจนทำลายวัสดุใช้หุ้มส่วนบนของอาคารซึ่งเป็นที่ตั้งของเครื่องปฏิกรณ์ที่ 1 และ 3 แรงระเบิดได้ทำลายอาคารคลุมเตาปฏิกรณ์ที่ 2 และเกิดเพลิงไหม้อย่างรุนแรงที่เครื่องปฏิกรณ์ที่ 4

## อ้างอิง

หมวดหมู่:อุบัติเหตุนิวเคลียร์
หมวดหมู่:โรงไฟฟ้านิวเคลียร์ในญี่ปุ่น
หมวดหมู่:สิ่งก่อสร้างในจังหวัดฟูกูชิมะ
หมวดหมู่:โอกูมะ
เอเอฟซีแชมเปียนส์ลีก 2010

**เอเอฟซีแชมเปียนส์ลีก 2010** เป็นการแข่งขันฟุตบอลสโมสรระดับที่หนึ่งของทวีปเอเชียครั้งที่ 29 จัดโดยสมาพันธ์ฟุตบอลเอเชีย (เอเอฟซี) และครั้งที่ 8 หลังเปลี่ยนชื่อเป็นเอเอฟซีแชมเปียนส์ลีก นัดชิงชนะเลิศจัดขึ้นเมื่อวันที่ 13 พฤศจิกายน ค.ศ. 2010 ณ สนามกีฬาแห่งชาติในโตเกียว สโมสรที่ชนะเลิศคือ ซ็องนัมอิลฮวาชุนมา นับเป็นการชนะเลิศครั้งที่ 2 ในรายการนี้ และได้สิทธิ์ไปแข่งขันในรายการฟีฟ่าคลับเวิลด์คัพ 2010 ที่สหรัฐอาหรับเอมิเรตส์

## การคัดเลือก
โครงการคัดเลือกเบื้องต้นสำหรับเอเอฟซี 2010 ได้รับการเผยแพร่ใน ค.ศ. 2008 มีสโมสรทั้งหมด 38 สโมสรที่เข้าร่วมการแข่งขันเอเอฟซีแชมเปียนส์ลีก 2010 (ซึ่งสุดท้ายก็ลดลงเหลือ 37 สโมสร)

### อันดับการประเมินของเอเอฟซี

†เวลลิงตันฟีนิกซ์ หนึ่งในสโมสรจากเอ-ลีก ตั้งอยู่ในนิวซีแลนด์ ซึ่งเป็นประเทศสมาชิกของโอเอฟซี จึงไม่มีสิทธิ์เข้าแข่งขันในเอซีแอล

### การจัดสรร
;รอบคัดเลือกเพลย์ออฟ (8 ทีม)
*, , , , ,  สมาคมละ 1 ทีม
*ผู้ชนะเลิศเอเอฟซีคัพ 2009
: อัลคูเวต ถูกถอดออกจากการแข่งขัน เนื่องจากลีกของพวกเขาไม่ตรงตามเกณฑ์ของแชมเปียนส์ลีก

;รอบแบ่งกลุ่ม (32 ทีม)
***2** ทีมที่ชนะในรอบคัดเลือกเพลย์ออฟ
***4** ทีมที่ผ่านเข้ารอบ:  , , , , 
***3** ทีมที่ผ่านเข้ารอบ: 
***2** ทีมที่ผ่านเข้ารอบ: , , 
***1** ทีมที่ผ่านเข้ารอบ: 

## ทีม
''ในตารางต่อไปนี้ จำนวนครั้งที่เข้าร่วมการแข่งขันและเข้าร่วมการแข่งขันครั้งล่าสุดนับตั้งแต่ฤดูกาล 2002–03 (รวมรอบคัดเลือก) เมื่อการแข่งขันเปลี่ยนชื่อเป็นเอเอฟซีแชมเปียนส์ลีก TH หมายถึง แชมป์เก่า

 จำนวนครั้งที่เข้าร่วมการแข่งขันและเข้าร่วมการแข่งขันครั้งล่าสุดนับตั้งแต่ฤดูกาล 2002–03 (รวมรอบคัดเลือก) เมื่อการแข่งขันเปลี่ยนชื่อเป็นเอเอฟซีแชมเปียนส์ลีก

## กำหนดการแข่งขัน
กำหนดการแข่งขันมีดังนี้

 

## รอบคัดเลือกเพลย์ออฟ

ทีมต่าง ๆ จะถูกแบ่งออกเป็นสองภูมิภาค ภูมิภาคตะวันออกมีสี่ทีม ขณะที่ภูมิภาคตะวันตกมีสามทีม หลังจากที่คูเวต ผู้ชนะเลิศเอเอฟซีคัพ 2009 ไม่ผ่านเกณฑ์ที่เอเอฟซีกำหนดไว้สำหรับการเข้าร่วมการแข่งขันรอบเพลย์ออฟ การจัดสลากรอบคัดเลือกเพลย์ออฟจัดขึ้นเมื่อวันที่ 7 ธันวาคม ค.ศ. 2009 ในกัวลาลัมเปอร์, มาเลเซีย ผู้แพ้ทั้งหมดจากรอบคัดเลือกเพลย์ออฟจะเข้าสู่การแข่งขันเอเอฟซีคัพ 2010

|-
!colspan="3"|รอบรองชนะเลิศเอเชียตะวันตก

|-
!colspan="3"|รอบชิงชนะเลิศเอเชียตะวันตก

|-
!colspan="3"|รอบรองชนะเลิศเอเชียตะวันออก

|-
!colspan="3"|รอบชิงชนะเลิศเอเชียตะวันออก

|}

## อ้างอิง

## แหล่งข้อมูลอื่น
* เว็บไซต์เอเอฟซีแชมเปียนส์ลีกอย่างเป็นทางการ  

หมวดหมู่:เอเอฟซีแชมเปียนส์ลีกอีลิท
อุตสึโนมิยะ

**อุตสึโนมิยะ** () เป็นเมืองหลวงและเมืองที่มีประชากรมากที่สุดของจังหวัดโทจิงิ ประเทศญี่ปุ่น มีขนาดพื้นที่ทั้งสิ้น 416.84 ตารางกิโลเมตร ในปี 2022 มีจำนวนประชากรประมาณ 516,498 คน

อุตสึโนมิยะตั้งอยู่ทางทิศเหนือของกรุงโตเกียวประมาณ 100 กิโลเมตร สามารถเดินทางทางรถยนต์มาทางทางด่วนโทโฮกุ หรือทางรถไฟที่สถานีอุตสึโนมิยะ โดยโทโฮกุชิงกันเซ็ง หรือเดินทางจากท่าอากาศยานนานาชาตินาริตะโดยรถประจำทาง ใช้เวลาประมาณ 3 ชั่วโมง 

นักท่องเที่ยวส่วนมากนิยมเดินทางมาที่อุตสึโนมิยะเพื่อผ่านไปยังเมืองประวัติศาสตร์นิกโก ซึ่งตั้งอยู่ทางทิศตะวันตกเฉียงเหนือ 25 ประมาณกิโลเมตร อาหารที่ขึ้นชื่อของเมืองคือเกี๊ยวซ่า โดยมีร้านจำหน่ายเกี๊ยวซ่ามากกว่าสองร้อยร้านในเมืองอุตสึโนมิยะ

## อ้างอิง

## แหล่งข้อมูลอื่น
* 
* 
* เว็บไซต์ทางการ 

หมวดหมู่:นครในจังหวัดโทจิงิ
กลุ่มอาการของการหลั่งฮอร์โมนต้านการขับปัสสาวะไม่เหมาะสม

**กลุ่มอาการของการหลั่งฮอร์โมนต้านการขับปัสสาวะไม่เหมาะสม** **กลุ่มอาการหลั่งฮอร์โมนต้านการขับปัสสาวะบกพร่อง** เป็นภาวะที่มักพบในผู้ป่วยมะเร็งปอดชนิดสมอลล์เซลล์ ปอดบวม เนื้องอกสมอง บาดเจ็บที่ศีรษะ โรคหลอดเลือดสมอง เยื่อหุ้มสมองอักเสบ และสมองอักเสบ เป็นกลุ่มอาการที่มีลักษณะเฉพาะคือมีการหลั่งวาโซเพรสซินออกมาจากต่อมใต้สมองส่วนหลังหรือแหล่งอื่น ๆ มากผิดปกติ ทำให้มีโซเดียมในเลือดต่ำ และอาจมีสารน้ำในร่างกายมากเกินได้

## อ้างอิง

หมวดหมู่:วิทยาต่อมไร้ท่อ
หมวดหมู่:ประสาทศัลยศาสตร์
หมวดหมู่:กลุ่มอาการ
รายชื่อผู้ได้รับรางวัลการพากย์เสียงยอดเยี่ยม รางวัลภาพยนตร์ไทย

**รายชื่อผู้ได้รับรางวัลการพากย์เสียงยอดเยี่ยม การประกวดภาพยนตร์ไทย**

## รางวัลตุ๊กตาทอง
* **[[รางวัลตุ๊กตาทอง ครั้งที่ 1 ประจำปี พ.ศ. 2500|ครั้งที่ 1 ประจำปี 2500]]** (3/8/2500) 
** เสน่ห์ โกมารชุน / จุรี โอศิริ (โบตั๋น)
* **[[รางวัลตุ๊กตาทอง ครั้งที่ 2 ประจำปี พ.ศ. 2501|ครั้งที่ 2 ประจำปี 2501]]** (9/12/2501) 
** เสน่ห์ โกมารชุน / เสถียร ธรรมเจริญ / สอางค์ ทิพยทัศน์ (เห่าดง)
* **[[รางวัลตุ๊กตาทอง ครั้งที่ 3 ประจำปี พ.ศ. 2502|ครั้งที่ 3 ประจำปี 2502]]** (4/12/2502) 
** พันคำ / พวงเล็ก จิตต์เที่ยง (วนาลี)
* **[[รางวัลตุ๊กตาทอง ครั้งที่ 4 ประจำปี พ.ศ. 2503|ครั้งที่ 4 ประจำปี 2503]]** (4/2/2504) 
ไม่มีข้อมูล
* **[[รางวัลตุ๊กตาทอง ครั้งที่ 5 ประจำปี พ.ศ. 2505|ครั้งที่ 5 ประจำปี 2505]]** (9/2/2506) 
** พันคำ / พวงเล็ก จิตต์เที่ยง (สายเลือด-สายรัก)
* **[[รางวัลตุ๊กตาทอง ครั้งที่ 6 ประจำปี พ.ศ. 2506|ครั้งที่ 6 ประจำปี 2506]]** (15/2/2507)
** รุ่งโรจน์ / เพ็ญศรี พุ่มชูศรี (จำเลยรัก) 
* **[[รางวัลตุ๊กตาทอง ครั้งที่ 7 ประจำปี พ.ศ. 2507|ครั้งที่ 7 ประจำปี 2507]]** (17/3/2508)
** จุรี โอศิริ / สมพงษ์ พงษ์มิตร / เพ็ญศรี พุ่มชูศรี (นกน้อย)
* **[[รางวัลตุ๊กตาทอง ครั้งที่ 8 ประจำปี พ.ศ. 2508|ครั้งที่ 8 ประจำปี 2508]]** (3/5/2509)
** เสน่ห์ โกมารชุน / อัมภาพรรณ์ / เสนอ โกมารชุน / วรรณรักษ์ / สีเทา (สาวเครือฟ้า)

## รางวัลพระราชทาน พระสุรัสวดี
รางวัลนี้ริเริ่มกลับมามอบตั้งแต่การประกวดประจำปี 2525 โดยแยกเป็นประเภทนักพากย์ชาย-หญิง
* **[[รางวัลตุ๊กตาทอง ครั้งที่ 14|ครั้งที่ 14 ประจำปี 2525]]** (25/12/2525)
** ชูชาติ อินทร (ทอง 2)
** จุรี โอศิริ (เทพธิดาโรงงาน)
* **[[รางวัลตุ๊กตาทอง ครั้งที่ 15|ครั้งที่ 15 ประจำปี 2526]]**
** สมพงษ์ วงษ์รักไทย (ไอ้ ป.4 ไม่มีเส้น)
** พวงเล็ก จิตต์เที่ยง (หัวใจทมิฬ)
* **[[รางวัลตุ๊กตาทอง ครั้งที่ 16|ครั้งที่ 16 ประจำปี 2527]]**
** รอง เค้ามูลคดี (คาดเชือก)
** นัยนา เพิ่มสุริยา (เพชรตัดเพชร) 
* **[[รางวัลตุ๊กตาทอง ครั้งที่ 17|ครั้งที่ 17 ประจำปี 2528]]**
** ชูชาติ อินทร (หมอบ้านนอก)
** ศิริพร วงศ์สวัสดิ์ (หมอบ้านนอก)
* **[[รางวัลตุ๊กตาทอง ครั้งที่ 18|ครั้งที่ 18 ประจำปี 2529]]**
** รอง เค้ามูลคดี (ไม่สิ้นไร้ไฟสวาท)
** ดวงดาว จารุจินดา (แ ก้วกลางดง)
* **[[รางวัลตุ๊กตาทอง ครั้งที่ 19|ครั้งที่ 19 ประจำปี 2530]]**
** มนตรี เจนอักษร (ภุมรีสีทอง)
** ดวงดาว จารุจินดา (วิวาห์ไฟ)
* **[[รางวัลตุ๊กตาทอง ครั้งที่ 20|ครั้งที่ 20 ประจำปี 2531]]**
** รอง เค้ามูลคดี (คู่กรรม)
** นัยนา เพิ่มสุริยา (ความรัก)
* **[[รางวัลตุ๊กตาทอง ครั้งที่ 21|ครั้งที่ 21 ประจำปี 2532]]**
** มนตรี เจนอักษร (กลกามแห่งความรัก)
** ตุ๊กตา จินดานุช (ยิ้มนิดคิดเท่าไหร่)
* **[[รางวัลตุ๊กตาทอง ครั้งที่ 22|ครั้งที่ 22 ประจำปี 2533]]**
** รอง เค้ามูลคดี (หลงไฟ)
** ศันสนีย์ สมานวรวงศ์ (นางอาย)

รางวัลนี้ได้ยกเลิกไป ไม่มีการมอบรางวัลนี้ตั้งแต่การประกวดครั้งที่ 23 ประจำปี 2534 เป็นต้นไป 

## รางวัลสุพรรณหงส์ทองคำ
ไม่มีการมอบรางวัลนี้
## รางวัลภาพยนตร์แห่งชาติ สุพรรณหงส์
ไม่มีการมอบรางวัลนี้

## อ้างอิง
* หนึ่งเดียว, พิพิธภัณฑ์หนังไทย ฉบับ ประวัติการณ์ที่สุดหนังไทย, สำนักพิมพ์ Popcorn, 2549, http://www.popcornmag.com  - ISBN 974-94228-8-0

!
อเกนต์ ออล ออดส์ (2011)

**อเกนต์ ออล ออดส์ 2011** () เป็นรายการเพย์-เพอร์-วิวมวยปล้ำอาชีพ ของ โทเทิล นอนสต็อป แอคชั่น เรสต์ลิง (TNA) จัดเมื่อวันที่ 13 กุมภาพันธ์  ค.ศ. 2010 ที่  TNA Impact! Zone เมือง Orlando, Florida

สำหรับปรเทศไทย ศึกอเกนต์ออลออดส์ 2011 มีออกอากาศทาง ไลฟ์ ทีวี ช่อง **สปอร์ต พลัส** ในวันอาทิตย์ที่ 13 มีนาคม 2011 เวลา 20.30 - 23.00 น. และ ออกอากาศรีรันในวันและเวลาเดี่ยวกันตลอดเดือนมีนาคม

## แมทซ์การปล้ำ/ผลการแข่งขัน

## ดูเพิ่ม
*รายชื่อเพย์-เพอร์-วิวของทีเอ็นเอ

## อ้างอิง

หมวดหมู่:อเก็นสท์ ออลล์ ออดด์ส
หมวดหมู่:มวยปล้ำอาชีพในปี พ.ศ. 2554
กินโรย

**กินโรย** () เป็นเขตเทศบาลทางตะวันออกเฉียงเหนือของมณฑลลิมเบิร์กในประเทศเบลเยียม มีประชากรประมาณ 12,000 คน ประกอบด้วย 5 เขตย่อย ได้แก่ กินโรย, เกสเซอนิค, โมเลินเบร์เซิล, ไคสติงเคิน และโอปโฮเฟิน ซึ่งในวันที่ 18 กันยายน ค.ศ. 1971 ได้เกิดการรวมตัวของ 4 เขตย่อย คือ กินโรย, เกสเซอนิค, โมเลินเบร์เซิล และไคสติงเคิน-โอปโฮเฟิน พร้อมกับเปลี่ยนแปลงฐานะเป็นเทศบาลกินโรย

## แหล่งข้อมูลอื่น

* เว็บไซต์อย่างเป็นทางการของกินโรย 

หมวดหมู่:เมืองในจังหวัดลิมบืร์ค (ประเทศเบลเยียม)
วากายามะ (เมือง)

thumb|ปราสาทวากายามะ และทิวทัศน์นครวากายามะ

**วากายามะ** () เป็นเมืองหลวงของจังหวัดวากายามะ ในภูมิภาคคันไซ ประเทศญี่ปุ่น มีขนาดพื้นที่ทั้งสิ้น 210.25 ตารางกิโลเมตร คิดเป็นร้อยละ 4 ของพื้นที่ทั้งจังหวัด และในปี 2022 มีจำนวนประชากรประมาณ 353,985 คน คิดเป็นร้อยละ 40 ของประชากรทั้งจังหวัด

ศูนย์กลางของเมืองคือปราสาทวากายามะ ซึ่งสร้างอยู่บนเนินเขาโทราฟูซุ ในยุคเอโดะ ซึ่งปกครองโดยไดเมียวตระกูลโทกูงาวะ 

## แหล่งข้อมูลอื่น
* 
* 
* เว็บไซต์ทางการนครวากายามะ 
* เว็บไซต์ทางการนครวากายามะ 
* สมาคมการท่องเที่ยวนครวากายามะ  
* 

หมวดหมู่:นครในจังหวัดวากายามะ
หมวดหมู่:เมืองท่าในประเทศญี่ปุ่น
ดี. เจ. คารูโซ

**แดเนียล จอห์น "ดี. เจ." คารูโซ** () เกิดเมื่อวันที่ 17 มกราคม ค.ศ. 1965 เป็นผู้กำกับและโปรดิวเซอร์ ชาวอเมริกัน เขากำกับภาพยนตร์เรื่อง *[[Disturbia (film)|Disturbia]]*, *[[Two for the Money (film)|Two for the Money]]*, *[[Taking Lives (film)|Taking Lives]]*, *[[The Salton Sea]]*, และ *[[Eagle Eye]]* เขายังกำกับตอนในรายโทรทัศน์อย่างเรื่อง *[[The Shield]]*, *[[Over There (TV series)|Over There]]*, *[[Smallville]]*, และ *[[Dark Angel (TV series)|Dark Angel]]* เขากำกับมิวสิกวิดีโอตัวแรกในปี 2007 คือเพลง "Don't Make Me Wait" ของดิสเวิลด์แฟร์  เขายังเป็นเป็นคณะกรรมการรับเชิญในรายการเรียลลิตี้ทางช่องฟอกซ์ ใน *[[On the Lot]]* ในวันที่ 28-29 พฤษภาคม และในปี 2009 เขากำกับมิวสิกวิดีโอของ แอร์บอร์นท็อกซิกอีเวนต์, ซัมไทม์อราวด์มิดไนต์

## อ้างอิง

หมวดหมู่:ผู้กำกับภาพยนตร์ชาวอเมริกัน
ท่าอากาศยานนานาชาติคุนหมิงอูเจียป้า

**ท่าอากาศยานนานาชาติคุนหมิงอูเจียป้า**  เป็นอดีตท่าอากาศหลักที่บริการคุนหมิง เมืองหลักของมณฑลยูนนาน ประเทศจีน โดยอยู่ห่างจากใจกลางเมืองคุนหมิงมาทางทิศตะวันออกเฉียงใต้ประมาณ  เดิมสร้างขึ้นใน ค.ศ. 1923 จากนั้นจึงบูรณะหลายครั้งก่อนปิดตัวลงในวันที่ 28 มิถุนายน ค.ศ. 2012 ท่าอากาศยานแห่งนี้เคยเป็นฐานการบินของสายการบินไชนาอีสเทิร์นแอร์ไลน์, คุนหมิงแอร์ไลน์, และลัคกีแอร์ ปัจจุบัน เที่ยวบินทั้งหมดได้ย้ายไปให้บริการที่ท่าอากาศยานนานาชาติคุนหมิงฉางฉุ่ย ส่วนท่าอากาศยานนานาชาติคุนหมิงอูเจียป้าถูกรื้อถอนและปรับปรุงพื้นที่ใหม่ซึ่งสิ้นสุดใน ค.ศ. 2021

## ประวัติ

thumb|ศูนย์บัญชาการ "Flying Tigers" ที่ท่าอากาศยานอูเจียป้า
อูเจียป้าเป็นหนึ่งในท่าอากาศยานที่เก่าแก่ที่สุดในประเทศจีน โดยสามารถสืบต้นตอได้ประมาณ 100 ปี ในตอนแรกเป็นฐานทัพอากาศทหารและสถาบันฝึกอบรมการบินภายใต้การควบคุมของขุนศึกท้องถิ่น พลเอก ถัง จี้เหย่า ใน ค.ศ. 1922 จากนั้นมีการสร้างท่าอากศยานเพิ่มเติม 23 แห่งในมณฑลยูนนานช่วง ค.ศ. 1922–1929

## ภาพ

ไฟล์:In Front Of Wujiaba Airport.JPG|อาคารหลัก
ไฟล์:Kunming Wujiaba Airport (KMG) front.JPG|ด้านหน้า
ไฟล์:KUNMING2.jpg|รันเวย์


## อ้างอิง

## แหล่งข้อมูลอื่น
* 
* 

คุนหมิง
หมวดหมู่:อดีตสิ่งก่อสร้างในมณฑลยูนนาน
หมวดหมู่:หน่วยพยัคฆ์บิน
หมวดหมู่:ท่าอากาศยานที่ก่อตั้งในปี พ.ศ. 2466
หมวดหมู่:ท่าอากาศยานที่ปิดกิจการในปี พ.ศ. 2555
วัดศาลาลอย

**วัดศาลาลอย** อาจหมายถึง
* วัดศาลาลอย หมู่ที่ 2 ตำบลยางหวาย อำเภอคอนสวรรค์ จังหวัดชัยภูมิ
* วัดศาลาลอย หมู่ที่ 6 ตำบลยางหวาย อำเภอคอนสวรรค์ จังหวัดชัยภูมิ
* วัดศาลาลอย อำเภอจัตุรัส จังหวัดชัยภูมิ
* วัดศาลาลอย อำเภอบ้านเขว้า จังหวัดชัยภูมิ
* วัดศาลาลอย อำเภอภูเขียว จังหวัดชัยภูมิ
* วัดศาลาลอย อำเภอเมืองชัยภูมิ จังหวัดชัยภูมิ
* วัดศาลาลอย อำเภอหนองบัวแดง จังหวัดชัยภูมิ
* วัดศาลาลอย จังหวัดชุมพร
* วัดศาลาลอย อำเภอเมืองนครราชสีมา จังหวัดนครราชสีมา
* วัดศาลาลอย อำเภอด่านขุนทด จังหวัดนครราชสีมา
* วัดศาลาลอย อำเภอเมืองบุรีรัมย์ จังหวัดบุรีรัมย์
* วัดศาลาลอย อำเภอสตึก จังหวัดบุรีรัมย์
* วัดศาลาลอย อำเภอเมืองสุรินทร์ จังหวัดสุรินทร์
* วัดศาลาลอย (บ้านยางกระจับ) อำเภอท่าตูม จังหวัดสุรินทร์

ศาลาลอย
เจน เฟลโลวส์

**ซินเธีย เจน สเปนเซอร์ บารอนเนสเฟลโลวส์** (เกิด 11 กุมภาพันธ์ 2500) เป็นลูกสาวคนที่สองของ จอห์น สเปนเซอร์ เอิร์ลสเปนเซอร์ที่ 8 กับ ดิออนูเรเบิล ฟรานเซส ร็อฌ เป็นพี่สาวคนที่สองของไดอานา เจ้าหญิงแห่งเวลส์ และเป็นพระมาตุจฉาของเจ้าชายวิลเลียม เจ้าชายแห่งเวลส์ และเจ้าชายแฮร์รี ดยุกแห่งซัสเซกซ์

หมวดหมู่:บุคคลจากลอนดอน
หมวดหมู่:ตระกูลสเปนเซอร์
ชาลส์ สเปนเซอร์ เอิร์ลสเปนเซอร์ที่ 9

**ชาร์ลส์ เอ็ดเวิร์ด มัวริซ สเปนเซอร์, เอิร์ลสเปนเซอร์ที่ 9** (เกิด 20 พฤษภาคม 2507) เป็นขุนนางชาวอังกฤษและน้องชายของไดอานา เจ้าหญิงแห่งเวลส์ผู้ล่วงลับ ไดอานา เจ้าหญิงแห่งเวลส์ เขามีอาชีพเป็นนักเขียน, นักหนังสือพิมพ์ และผู้ประกาศข่าว

หมวดหมู่:นักเขียนชาวอังกฤษ
หมวดหมู่:นักหนังสือพิมพ์ชาวอังกฤษ
หมวดหมู่:ตระกูลสเปนเซอร์ 
หมวดหมู่:บุคคลจากวิทยาลัยอีตัน
ปลาอินซีเน็ตยักษ์

**ปลาอินซีเน็ตยักษ์** หรือ **ปลาอินซีเน็ตลาย** (, , ) เป็นปลาน้ำจืดชนิดหนึ่ง มีชื่อวิทยาศาสตร์ว่า *Prochilodus lineatus* อยู่ในวงศ์ปลาอินซีเน็ต (Prochilodontidae)

มีรูปร่างคล้ายกับปลาในสกุล *[[Prochilodus]]* ทั่วไป แต่มีลายขวางเป็นบั้ง ๆ ตลอดทั้งตัว ในปลาที่มีขนาดเล็ก  ลำตัวมีเกล็ดขนาดเล็กสีเทาอมเขียว ส่วนท้องมีสีขาว เป็นปลาที่จัดได้ว่ามีขนาดใหญ่ที่สุดในสกุลและวงศ์นี้ โดยโตเต็มที่ยาวได้ถึง 80 เซนติเมตร แต่มีความยาวโดยเฉลี่ยประมาณ 50–60 เซนติเมตร น้ำหนักหนักได้ถึง 6 กิโลกรัม และแสดงลักษณะเด่นชัดของปลาที่โตเต็มวัยเมื่อมีความยาวได้ 30 เซนติเมตร

พบกระจายพันธุ์ในแม่น้ำปารานาในประเทศบราซิล มีพฤติกรรมชอบอาศัยอยู่ในน้ำลึกโดยดูดกินอินทรียวัตถุบริเวณพื้นน้ำเป็นอาหาร อพยพเข้าสู่แหล่งน้ำที่มีอุณหภูมิอบอุ่นเพื่อผสมพันธุ์และวางไข่ในช่วงฤดูใบไม้ผลิ ตัวผู้มีรูปร่างผอมบางกว่าตัวเมีย นับเป็นปลาเศรษฐกิจที่มีความสำคัญมากชนิดหนึ่งในภูมิภาคนี้ เพราะใช้บริโภคเป็นจำนวนมากในปี ๆ หนึ่ง เป็นน้ำหนักหลายพันตัน

นอกจากนี้แล้วยังนิยมตกกันเป็นเกมกีฬา และเลี้ยงกันเป็นปลาสวยงามด้วย ซึ่งนับได้ว่าเป็นปลาที่มีราคาค่อนข้างสูง เนื่องจากหาได้ยาก

## อ้างอิง
*Los Peces Que Tenemos  
* Pesca & náutica: Nuestros peces  
* ''Pesca en Argentina''  
* Fundación PROTEGER, Amigos de la Tierra, Argentina  

## แหล่งข้อมูลอื่น
*รูปและข้อมูลจาก Fishbase.org

หมวดหมู่:วงศ์ปลาอินซีเน็ต
หมวดหมู่:ปลาทวีปอเมริกาใต้
หมวดหมู่:ปลาน้ำจืด
หมวดหมู่:ปลาตู้
อิกทิโอซอรัส

**อิกทิโอซอรัส** (; Ichthyo = ปลา, saurus = กิ้งก่า)เป็นสัตว์เลื้อยคลานทะเลในวงศ์อิกทิโอซอร์ ชื่อของมันหมายถึง กิ้งก่าปลาอิกทิโอซอรัส ถูกตั้งชื่อโดย De la Beche และ Conybeare ในปี ค.ศ.1821 มันอยู่ในทะเลร่วมกับสัตว์ทะเลอื่น ๆ เช่น
โรเมลลีโอซอรัส ที่เป็นผู้ล่าในตระกูลไพลโอซอร์ อิกทิโอซอรัสอาศัยอยู่ในยุคจูแรสซิก ที่ทวีปยุโรป เช่นเบลเยียม อังกฤษ สวิตเซอร์แลนด์อิกทิโอซอรัสมีความยาวประมาณ 2 เมตร ล่าปลาและปลาหมึกเป็นอาหารอิกทิโอซอร์ชนิดสุดท้ายอยู่ในยุคครีเทเชียส 
ชื่อ สเต็นนอปทีรีเจียส ที่มีการค้นพบเซลล์สีในตัวของมันทำให้รู้ว่ามันมีสีน้ำตาลแดง
นอกจากนี้ยังมีอิกทิโอซอร์อีกหลายชนิดในยุคจูแรสซิก เช่น เท็มโนดอนโตซอรัสซึ่งมีดวงตาขนาดใหญ่ 
## ในสื่อต่าง ๆ
* sea monsters a walking with dinosaurs trilogy
* Journey to the center of the earth โดย  จูลส์ เวิลล์โดยอิกทิโอซอร์ยักษ์ต่อสู้กับเพลซิโอซอรัสและชนะ
* sea rex journey to a prehistoric worlds

## รูปภาพ


ไฟล์:Ichthyooscale.png|ขนาดของอิกทิโอซอรัส
ไฟล์:Ichthyosaurus breviceps 2.jpg|ฟอสซิลของอิกทิโอซอรัส
ไฟล์:BLW Ichthyosaurus intermedius head.jpg|กระดูกของ I. intermedius


## อ้างอิง
* วิกิพีเดียภาษาอังกฤษ  :Ichthyosaurus

หมวดหมู่:สัตว์เลื้อยคลานที่อาศัยอยู่ในยุคไดโนเสาร์
หมวดหมู่:สัตว์เลื้อยคลานทะเล
หมวดหมู่:อิกทิโอซอร์
หมวดหมู่:ยุคจูแรสซิก
เช็ลเลินแบร์ค

**เช็ลเลินแบร์ค** () เป็นเทศบาล () หนึ่งจาก 11 เทศบาลของประเทศลีชเทินชไตน์ ตั้งอยู่ทางตอนเหนือของประเทศ จัดอยู่ในเขตเลือกตั้งตอนล่าง () พื้นที่ส่วนใหญ่เป็นที่ราบและนอกนั้นเป็นเนินเขา มีแม่น้ำไรน์ไหลผ่าน เช็ลเลินแบร์คมีประชากรทั้งสิ้น 1,024 คน เมื่อ ค.ศ. 2010 ในพื้นที่ 3.5 ตารางกิโลเมตร ในอดีตเคยเป็นชุมชนของชาวเคลต์ และได้เป็นส่วนหนึ่งของจังหวัดรีเชียของจักรวรรดิโรมัน ต่อมาถูกซื้อโดยเคาน์แห่งวาดุซในปี ค.ศ. 1437 และกลายเป็นส่วนหนึ่งของจักรวรรดิออสเตรีย นับจากนั้นมาพื้นที่แห่งนี้ถูกซื้อและขายให้กับเคานต์หลายราชวงศ์ สุดท้ายถูกขายให้กับราชวงศ์ลีชเทินชไตน์ โดยโยฮันน์ที่ 1 โยเซฟ เจ้าชายแห่งลีชเทินชไตน์ได้ซื้อมาในปี ค.ศ. 1719 และนำไปรวมกับวาดุซ ตั้งเป็นลีชเทินชไตน์ขึ้นมา

## อ้างอิง

## แหล่งข้อมูลอื่น

* เว็บไซด์อย่างเป็นทางการของเทศบาลเช็ลเลินแบร์ค 

ชเล
รุกเก็ล

**รุกเก็ล** () เป็นเทศบาล () หนึ่งจาก 11 เทศบาลของประเทศลีชเทินชไตน์ ตั้งอยู่เหนือสุดของประเทศในเขตเลือกตั้งตอนล่าง () และยังอยู่บนจุดต่ำสุดของประเทศที่ประมาณ 430 เมตรจากระดับน้ำทะเล มีประชากร 1,976 คน เมื่อ ค.ศ. 2010 ในขณะที่ประเทศลีชเทินชไตน์ถูกรู้จักในฐานะประเทศที่มีภูเขาอยู่ทุกหนแห่ง แต่เขตรุกเก็ลกลับเป็นเขตที่ตั้งอยู่บนพื้นราบขนาดใหญ่ โดยมีแม่น้ำไรน์ไหลผ่าน นอกจากนี้อาณาเขตของเทศบาลรุกเก็ลยังติดกับประเทศออสเตรียและสวิตเซอร์แลนด์ และยังเป็นเขตที่ชายแดนทั้งสามประเทศมาบรรจบกัน

thumb|center|ภูมิประเทศในเทศบาลรุกเก็ล

## อ้างอิง

## แหล่งข้อมูลอื่น

* เว็บไซด์อย่างเป็นทางการของเทศบาลรุกเก็ล 

หมวดหมู่:เทศบาลของประเทศลีชเทินชไตน์
รายชื่อประธานาธิบดีเกาหลีใต้

นี่คือ **รายชื่อ[[ประธานาธิบดีเกาหลีใต้]]**

## รายชื่อ

## อ้างอิง

ก
*
เซียนนา มิลเลอร์

**เซียนนา โรส มิลเลอร์** () เกิดวันที่ 28 ธันวาคม ค.ศ. 1981 เป็นนักแสดง นางแบบ และแฟชันดีไซเนอร์ เป็นที่รู้จักจากบทบาทในเรื่อง *[[Layer Cake (film)|Layer Cake]]*, *[[Alfie (2004 film)|Alfie]]*, *[[Factory Girl]]*, *[[The Edge of Love]]* และ *[[G.I. Joe: The Rise of Cobra]]*

หมวดหมู่:นักแสดงอังกฤษ
หมวดหมู่:นักออกแบบเสื้อผ้าชาวอังกฤษ
หมวดหมู่:บุคคลจากนครนิวยอร์ก
ฟาบีโอ กวาลยาเรลลา

**ฟาบีโอ กวาลยาเรลลา** () เกิดเมื่อวันที่ 31 มกราคม ค.ศ. 1983 เป็นนักฟุตบอลชาวอิตาลี เล่นในตำแหน่งกองหน้าตัวเป้า สโมสรฟุตบอลซามโดเรียในเซเรียอา และฟุตบอลทีมชาติอิตาลี เขาเป็นที่รู้จักในฐานะผู้ทำประตูอันเหลือเชื่อจากมุมไม่ปกติ ที่มักจะสร้างความประหลาดใจให้กับผู้รักษาประตู

## อ้างอิง

หมวดหมู่:นักฟุตบอลชาวอิตาลี
หมวดหมู่:ผู้เล่นในเซเรียอา
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในฟุตบอลโลก 2010
หมวดหมู่:บุคคลจากแคว้นคัมปาเนีย
หมวดหมู่:นักฟุตบอลทีมชาติอิตาลี
กัมพรีน

**กัมพรีน** () เป็นเทศบาล () หนึ่งใน 11 เทศบาลของประเทศลีชเทินชไตน์ ตั้งอยู่ทางตอนเหนือของประเทศและอยู่ในเขตเลือกตั้งตอนล่าง () ติดกับประเทศสวิตเซอร์แลนด์โดยมีแม่น้ำไรน์แบ่งเขต เทศบาลกัมพรีนมีหมู่บ้าน 1 แห่งคือ เบ็นแดร์น (Bendern) ซึ่งเป็นหมู่บ้านแห่งหนึ่งของลีชเทินชไตน์ที่เก่าแก่ที่สุด ในหมู่บ้านยังมีโบสถ์เก่าแก่ที่สร้างตั้งแต่ปี ค.ศ. 1481 เพื่ออุทิศพระแม่มารี เทศบาลกัมพรีนยังเป็นที่ตั้งของสถาบันลีชเทินชไตน์อีกด้วย

## อ้างอิง

## แหล่งข้อมูลอื่น

* เว็บไซด์อย่างเป็นทางการของเทศบาลกัมพรีน 

หมวดหมู่:เทศบาลของประเทศลีชเทินชไตน์
เอ็ชเชิน

**เอ็ชเชิน** (เยอรมัน: *Eschen*) เป็นเทศบาล () หนึ่งใน 11 เทศบาลของประเทศลีชเทินชไตน์ ตั้งอยู่ทางตอนเหนือของประเทศ และอยู่ในเขตเลือกตั้งตอนล่าง () เทศบาลเอ็ชเชินมีพื้นที่ประมาณ 10.3 ตารางกิโลเมตร และมีประชากร 4,204 คน ณ ปี ค.ศ. 2010

เทศบาลเอ็ชเชินประกอบด้วยหมู่บ้านหลัก 1 แห่ง คือ **เน็นเดิลน์** () ซึ่งเป็นศูนย์กลางด้านคมนาคมและที่อยู่อาศัยของพื้นที่

## ภูมิศาสตร์
เอ็ชเชินตั้งอยู่ทางตอนเหนือของลีชเทินชไตน์ มีพรมแดนติดกับเทศบาลอื่นในเขตอุนเทอร์ลันท์ และอยู่ไม่ไกลจากพรมแดนประเทศสวิตเซอร์แลนด์ ลักษณะภูมิประเทศประกอบด้วยพื้นที่ราบและพื้นที่เนินเขา เหมาะสำหรับการตั้งถิ่นฐานและการเกษตร

## การปกครอง
เอ็ชเชินมีสถานะเป็นเทศบาลปกครองตนเองภายใต้โครงสร้างการปกครองของประเทศลีชเทินชไตน์ โดยมีสภาเทศบาลและนายกเทศมนตรีเป็นผู้บริหารท้องถิ่น

## ประชากร
จากข้อมูลสถิติของรัฐบาลลีชเทินชไตน์ เทศบาลเอ็ชเชินมีประชากร 4,204 คนในปี ค.ศ. 2010 โดยมีแนวโน้มเพิ่มขึ้นอย่างต่อเนื่องตามการขยายตัวของพื้นที่อยู่อาศัยในเขตอุนเทอร์ลันท์

## ดูเพิ่ม

* รายชื่อเทศบาลในประเทศลีชเทินชไตน์
* ลีชเทินชไตน์

## อ้างอิง


## แหล่งข้อมูลอื่น

* 
* เว็บไซต์อย่างเป็นทางการของเทศบาลเอ็ชเชิน (ภาษาเยอรมัน)

อเส
โรคกล้ามเนื้ออ่อนแรงชนิดร้าย

**โรคกล้ามเนื้ออ่อนแรงชนิดร้าย** () เป็นโรคเรื้อรังชนิดหนึ่งของระบบประสาทและกล้ามเนื้อ ทำให้ผู้ป่วยมีอาการกล้ามเนื้ออ่อนแรงได้หลายแบบ แบบที่พบบ่อยที่สุดคือทำให้มีอาการอ่อนแรงที่กล้ามเนื้อตา กล้ามเนื้อใบหน้า และกล้ามเนื้อที่ใช้ในการกลืนอาหาร อาจทำให้มีอาการเห็นภาพซ้อน หนังตาตก พูดลำบาก และเดินลำบากได้ ผู้ป่วยอาจเริ่มมีอาการได้อย่างเฉียบพลัน หลายรายจะพบว่ามีต่อมไทมัสโตร่วมด้วย หรือบางรายเกิดเป็นเนื้องอกของต่อมไทมัสก็มี

โรคนี้จัดเป็นโรคภูมิต้านตนเองชนิดหนึ่ง เกิดจากการที่ร่างกายสร้างสารภูมิต้านทานที่ไปยับยั้งการทำงานหรือทำลายตัวรับอะซีติลโคลีนชนิดนิโคตินิก (AChR) ที่รอยต่อระหว่างเซลล์ประสาทและกล้ามเนื้อ ทำให้กระแสประสาทไม่สามารถไปกระตุ้นให้เกิดการหดตัวของกล้ามเนื้อได้ สารภูมิคุ้มกันที่พบว่าเขาจับกับ AChR ส่วนใหญ่จะพบเป็นชนิด IgG1 และ IgG3 โดยจะจับกับ AChR ที่เยื่อหุ้มเซลล์ส่วนหลังของจุดประสานประสาท (postsynaptic membrane) ทำให้เกิดการกระตุ้นภูมิคุ้มกันแบบอาศัยคอมพลีเมนท์ ทำลายตัวรับที่ตำแหน่งนี้ และทำให้เกิดกล้ามเนื้ออ่อนแรงตามมา โรคกล้ามเนื้ออ่อนแรงชนิดร้ายแต่กำเนิด (congenital myasthenia syndrome) เป็นโรคที่ผู้ป่วยจะมีความผิดปกติทางพันธุกรรม ทำให้ไม่สามารถสร้างตัวรับหรือโครงสร้างบางอย่างในรอยต่อระหว่างเซลล์ประสาทและกล้ามเนื้อได้ และทำให้มีอาการคล้ายคลึงกัน ทารกที่เกิดจากมารดาที่เป็นโรคนี้อาจมีอาการกล้ามเนื้ออ่อนแรงในช่วงอายุแรกเกิดถึง 2-3 เดือนได้ เรียกว่า ภาวะกล้ามเนื้ออ่อนแรงชนิดร้ายในทารกแรกเกิด (neonatal myasthenia) การวินิจฉัยทำโดยดูจากประวัติ ผลการตรวจร่างกาย การตรวจเลือดหาสารภูมิคุ้มกันอย่างจำเพาะ การตรวจโดยใช้ยาอีโดรโฟเนียม และการตรวจการนำกระแสประสาท

การรักษาโดยทั่วไปแล้วจะใช้ยายับยั้งการทำงานของเอนไซม์อะซีติลโคลีนเอสเตอเรส เช่น นีโอสติกมีน และ ไพริโดสติกมีน บางครั้งอาจต้องใช้ยากดภูมิคุ้มกัน เช่น เพรดนิโซน หรือ อาซาไทโอพรีน เป็นต้น ผู้ป่วยบางรายอาจมีอาการดีขึ้นหลังผ่าตัดเอาต่อมไทมัสออก การถ่ายพลาสมาหรือการให้อิมมูโนโกลบูลินขนาดสูงทางหลอดเลือดดำอาจมีประโยชน์กรณีที่ผู้ป่วยมีอาการกำเริบรุนแรง ในรายที่มีอาการอ่อนแรงของกล้ามเนื้อที่ใช้ในการหายใจอาจต้องใช้เครื่องช่วยหายใจเพื่อพยุงชีพ เมื่อถึงขั้นนี้แล้วอาจต้องหยุดใช้ยายับยั้งเอนไซม์อะซีติลโคลีนเอสเตอเรสเป็นการชั่วคราวเพื่อลดปริมาณสารคัดหลั่งในทางหายใจ

มีผู้ป่วยโรคกล้ามเนื้ออ่อนแรงชนิดร้ายประมาณ 50-200 คนต่อประชากร 1 ล้านคน ในแต่ละปีจะมีผู้ป่วยรายใหม่ประมาณ 3-30 ล้านคน มีการวินิจฉัยโรคนี้มากขึ้นเรื่อยๆ เนื่องจากการตระหนักรู้เพิ่มขึ้น โรคนี้พบบ่อยที่สุดในผู้หญิงอายุน้อยกว่า 40 ปี และในผู้ชายอายุมากกว่า 60 ปี พบได้น้อยในเด็ก หากได้รับการรักษาอย่างเหมาะสมผู้ป่วยส่วนใหญ่จะใช้ชีวิตได้อย่างค่อนข้างเป็นปกติ และมีอายุขัยใกล้เคียงกับคนปกติ ชื่อภาษาอังกฤษของโรคนี้คือ myasthenia gravis มีที่มาจากภาษากรีก mys แปลว่า กล้ามเนื้อ, astheneia แปลว่า อ่อนแรง และภาษาละติน gravis แปลว่า ร้ายแรง
## อ้างอิง

## แหล่งข้อมูลอื่น

หมวดหมู่:โรคของกล้ามเนื้อและรอยต่อกล้ามเนื้อกับประสาท
หมวดหมู่:โรคภูมิต้านตนเอง
เมาเริน

**เมาเริน** () เป็นเทศบาล () หนึ่งใน 11 เทศบาลของประเทศลีชเทินชไตน์ ตั้งอยู่เหนือสุดของประเทศในเขตเลือกตั้งตอนล่าง () มีประชากร 3,959 คน เมื่อ ค.ศ. 2010 และมีหมู่บ้านหนึ่งแห่งคือ ชานวัลท์ (Schaanwald) จากหลักฐานเมื่อปี ค.ศ. 1178 บริเวณนี้ครั้งแรกเคยถูกเรียกว่า *มูรอน* (Muron) มาก่อน เทศบาลเมาเรินยังเป็นที่ตั้งของอนุสาวรีย์เพเทอร์ ไคเซอร์ (ค.ศ. 1793-1864) อาจารย์และนักประวัติศาสตร์ชาวลีชเทินชไตน์

## อ้างอิง

## แหล่งข้อมูลอื่น
* 
* เว็บไซด์อย่างเป็นทางการของเทศบาลเมาเริน 

มเ
เซอร์ไวเวอร์ซีรีส์ (1995)

**เซอร์ไวเวอร์ซีรีส์ (1995)** เป็นรายการ เพย์-เพอร์-วิว ของ WWF จัดในวันที่ 19 พฤศจิกายน พ.ศ. 2538 ณ USAir Arena Landover, Maryland สหรัฐอเมริกา โดยมีจำนวนผู้เข้าชมในสนามทั้งสิ้น 14,500 คน โดยมีนักมวยปล้ำจากสมาคมของ WWF

## ผลการปล้ำ

## ดูเพิ่ม
*เซอร์ไวเวอร์ ซีรีส์
*รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น

*Official 1995 Survivor Series website

หมวดหมู่:เซอร์ไวเวอร์ซีรีส์
หมวดหมู่:มวยปล้ำอาชีพในปี พ.ศ. 2538
หมวดหมู่:มวยปล้ำอาชีพในรัฐแมริแลนด์
เว็นทริคูลาร์ ฟิบริลเลชัน

**เว็นทริคูลาร์ ฟิบริลเลชัน** () หรือ **หัวใจห้องล่างเต้นแผ่วระรัว** เป็นภาวะซึ่งมีการหดตัวของกล้ามเนื้อหัวใจห้องล่างอย่างไม่สัมพันธ์กัน จึงเหมือนเป็นการเต้นแผ่วระรัวซึ่งไม่ทำให้เกิดการไหลเวียนของเลือด ไม่สามารถคลำชีพจรได้ เป็นภาวะหัวใจเต้นผิดจังหวะที่ยืนยันการวินิจฉัยได้ด้วยการตรวจคลื่นไฟฟ้าหัวใจเท่านั้น ถือเป็นภาวะฉุกเฉินทางการแพทย์ที่จำเป็นต้องได้รับการกู้ชีพทันทีเนื่องจากหากการเต้นแบบฟิบริลเลชันนี้ดำเนินไปอีกไม่กี่วินาทีอาจกลายเป็นหัวใจหยุดเต้นได้ ภาวะเช่นนี้ทำให้เกิดภาวะช็อคเหตุหัวใจ ไม่มีการไหลเวียนของเลือด และทำให้เสียชีวิตได้ภายในไม่กี่นาที หากได้รับการกู้ชีพขึ้นมาไม่ทันท่วงที ทำให้สมองขาดออกซิเจนเกินกว่าระยะเวลาหนึ่ง (ประมาณ 5 นาทีที่อุณหภูมิห้อง) อาจมีความเสียหายของสมองอย่างไม่สามารถทำให้กลับคืนเป็นปกติได้หรือถึงขั้นสมองตายได้
## อ้างอิง

## แหล่งข้อมูลอื่น

หมวดหมู่:ภาวะฉุกเฉินทางการแพทย์
หมวดหมู่:สาเหตุการเสียชีวิต
หมวดหมู่:หัวใจเต้นผิดจังหวะ
ชาน (ประเทศลีชเทินชไตน์)

**ชาน** () เป็นเทศบาล () หนึ่งใน 11 เทศบาลของประเทศลีชเทินชไตน์ ตั้งอยู่ตอนกลางของประเทศ เหนือเทศบาลวาดุซซึ่งเป็นเมืองหลวงของประเทศ และมีบางส่วนแยกอยู่ทางตะวันออกเฉียงใต้ เทศบาลชานอยู่ในเขตเลือกตั้งตอนบน () มีประชากร 5,799 คน เมื่อ ค.ศ. 2010 บนพื้นที่ 26.8 ตารางกิโลเมตร เป็นเทศบาลที่ใหญ่ที่สุดของประเทศในด้านประชากร อยู่ติดชายแดนประเทศสวิตเซอร์แลนด์ ซึ่งมีเมืองบุคส์ตั้งอยู่ฝั่งตรงข้ามแม่น้ำไรน์ที่เป็นเขตแบ่งทั้งสองประเทศ นอกจากนี้เทศบาลชานยังเป็นที่ตั้งของสำนักงานใหญ่บริษัทไอโวคลาร์ วีวาเดนท์ บริษัทผลิตฟันปลอมรายใหญ่ของโลก และบริษัทฮิลตี

## รูปภาพ

ไฟล์:Schaan church.png|โบสถ์เมืองชาน
ไฟล์:Schaan-Vaduz.jpg|สถานีรถไฟชาน-วาดุซ


## อ้างอิง

## แหล่งข้อมูลอื่น

* เว็บไซด์อย่างเป็นทางการของเทศบาลชาน 

หมวดหมู่:เทศบาลของประเทศลีชเทินชไตน์
มนชนก แสงฉายเพียงเพ็ญ

**มนชนก แสงฉายเพียงเพ็ญ** (เกิด 30 ธันวาคม พ.ศ. 2534) ชื่อเล่น **โม** เป็นนักแสดงหญิงชาวไทย เข้าสู่วงการบันเทิงจากการแสดงภาพยนตร์เรื่อง *[[เลิฟจุลินทรีย์ รักมันใหญ่มาก]]*

เดิมมนชนกสังกัด เดอะ วัน เอ็นเตอร์ไพรส์ (มีชื่อเดิมว่า เอ็กแซ็กท์) ต่อมาย้ายไปสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ

มนชนกสำเร็จการศึกษาระดับประถมศึกษาจากโรงเรียนพิชญศึกษา ระดับมัธยมศึกษาจากโรงเรียนสวนกุหลาบวิทยาลัย นนทบุรี ระดับปริญญาตรีจากคณะศิลปกรรมศาสตร์ มหาวิทยาลัยศรีนครินทรวิโรฒ เอกการแสดงและกำกับการแสดง

## ผลงาน
### ละครโทรทัศน์

### ซิตคอม

| rowspan = "3"| 2555 || *[[บางรักซอย 9]]* ||*ตอน พ่อคะ..หนูมาลาค่ะ* || ออมสิน (รับเชิญ) || ช่อง 9
|-
| *[[ผู้กองเจ้าเสน่ห์]]* ||*ตอน รักแว้น ๆ หัวใจเวิ่นเว้อ* || จูน (รับเชิญ) || ช่อง 3
|-
| *[[นัดกับนัด]]*|| *ตอน ชักศึกเข้าบ้าน* || แบม  (รับเชิญ) || ช่อง 9
|-
| 2558–2559 || *[[มือปราบกุ๊กกุ๊กกู๋]]* || || ร้อยตำรวจเอกหญิง ภัสนันนท์ ทศแสง (ผู้กองปิ๊ง) || rowspan = "2"| ช่องวัน 31
|-
| 2559–2560 || *[[รักแท้แม่ไม่ปลื้ม]]* || || ป่าน 
|}

### ซีรีส์

| rowspan = "2"| 2559 ||* Club Friday The Series 7 เหตุเกิดจากความรัก *|| *ตอน รักลองใจ* || พลอย || GMM25
|-
| *[[เราเกิดในรัชกาลที่ ๙ เดอะซีรีส์]]* ||*ตอน ชีวิตเพื่อให้* || ฟ้า || ช่องวัน 31
|-
| rowspan = "2"| 2560 ||* [[Club Friday To Be Continued ตอน รักลองใจ]] *|| || พลอย || rowspan = "4"| GMM25
|-
|* [[Bangkok รัก Stories]]* || *ตอน แพ้ทาง* || ใบตอง 
|-
| rowspan = "2"| 2561 || *[[เลิฟซองส์เลิฟซีรีส์#เพื่อนกันวันสุดท้าย|Love Songs Love Series]] *|| *ตอน เพื่อนกันวันสุดท้าย* || เมย์ 
|-
| * Club Friday The Series 10 รักนอกใจ*|| *ตอน คนที่ไม่ยอมรับ* ||  นท
|-
| rowspan = "1"| 2565 || *Club Friday The Series Love & Belief ความรักกับความเชื่อ* || *ตอน รัก 7 ปี* || ริสา || ช่องวัน 31
|-
| rowspan = "1"| 2568 || *ทวง* ||  || แพร || โมโนแม็กซ์,โมโน 29
|-
| rowspan = "2"| 2569 || *Club Friday The Series Love Status* || *ตอน โสดโปรดจีบ* || ใบบัว || ช่องวัน 31
|-
| *ทวง 2* ||  || แพร || โมโนแม็กซ์,โมโน 29
|-
|}

### ภาพยนตร์

### มิวสิกวิดีโอ

### โฆษณา
* Pocky

## รางวัล
* The Most Popular Overseas Artist จากละครเรื่อง ลิขิตฟ้าชะตาดิน ในงาน Asian Idol Awards 2013 ที่กรุงปักกิ่ง ประเทศจีน
* สุดยอดสาวปังแห่งปี (เป็นกระแสนิยมและถูกพูดถึงเป็นอย่างมาก) จาก Kazz Awards 2016 
* รางวัล Thailand Headlines Person of the Year Awards 2019 สาขา วัฒนธรรมและบันเทิง 

## อ้างอิง

## แหล่งข้อมูลอื่น
• 

หมวดหมู่:นักแสดงหญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:บุคคลจากจังหวัดนนทบุรี
หมวดหมู่:บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
หมวดหมู่:บุคคลจากโรงเรียนสวนกุหลาบวิทยาลัย นนทบุรี
หมวดหมู่:พุทธศาสนิกชนชาวไทย
เขตมิสซังท่าแร่-หนองแสง

**เขตมิสซังท่าแร่-หนองแสง** หรือ**อัครสังฆมณฑลท่าแร่-หนองแสง** เป็นอัครมุขมณฑลโรมันคาทอลิกในประเทศไทย ครอบคลุมพื้นที่เขตปกครอง 4 จังหวัดในภาคตะวันออกเฉียงเหนือ ได้แก่ จังหวัดสกลนคร จังหวัดกาฬสินธุ์ จังหวัดนครพนม และจังหวัดมุกดาหาร มีอาสนวิหารอัครเทวดามีคาแอลเป็นอาสนวิหารประจำอัครมุขมณฑล และโบสถ์นักบุญอันนา หนองแสง เป็นรองอาสนวิหาร

**[[สำนักมิสซัง]]โรมันคาทอลิกท่าแร่-หนองแสง** ตั้งอยู่ที่ 362 หมู่ 2 สกลนคร-อุดรธานี ตำบลธาตุเชิงชุม อำเภอเมืองสกลนคร จังหวัดสกลนคร 47000 ปัจจุบันมีพระคุณเจ้าอันตน วีระเดช ใจเสรี เป็นอัครมุขนายก

## ประวัติ
เขตมิสซังท่าแร่-หนองแสงมีต้นกำเนิดมาจากการที่คณะมิสซังต่างประเทศแห่งกรุงปารีสได้ส่งมิชชันนารีมาทำการประกาศข่าวดีที่ภาคอีสานมาตั้งแต่ปี ค.ศ. 1881 ต่อมาในปี ค.ศ. 1889 สมเด็จพระสันตะปาปาลีโอที่ 13 โปรดให้ตั้ง**มิสซังลาว**เป็นเขตผู้แทนพระสันตะปาปาโดยแยกออกมาจากมิสซังสยามตะวันออก มีศูนย์การบริหารที่โบสถ์นักบุญอันนา หนองแสง เมื่อสยามเสียดินแดนทางฝั่งซ้ายแม่น้ำโขงแก่จักรวรรดิฝรั่งเศส มิสซังลาวจึงถูกแบ่งออกเป็น 3 มิสซัง โดยส่วนภาคอีสานของสยามยังเป็นมิสซังลาว ในปี ค.ศ. 1950 มิสซังลาวได้เปลี่ยนชื่อเป็น**มิสซังท่าแร่** และ**มิสซังท่าแร่-หนองแสง**ในปี ค.ศ. 1960 ตามลำดับ 

สมเด็จพระสันตะปาปาปอลที่ 6 ทรงยกสถานะมิสซังท่าแร่-หนองแสงขึ้นเป็น**[[อัครมุขมณฑล]]**ในปี ค.ศ. 1965 ทำให้ประมุขมีสมณศักดิ์เป็นอัครมุขนายก แต่ทางราชการไทยยังคงเรียกว่า**เขตมิสซังท่าแร่-หนองแสง**

ปัจจุบัน (ค.ศ. 2015) เฉพาะในเขตบ้านท่าแร่ อำเภอเมืองสกลนคร มีจำนวนครัวเรือนทั้งสิ้น 2,574 ครัวเรือน ประชากรรวมทั้งสิ้น 13,154 คน กระจายอยู่ใน 8 หมู่บ้าน 2 ตำบล ซึ่งทุกคนนับถือศาสนาคริสต์โรมันคาทอลิกทั้งหมด นับเป็นชุมชนชาวโรมันคาทอลิกที่ใหญ่ที่สุดในประเทศไทย และในช่วงเทศกาลคริสต์มาสของทุกปี นับตั้งแต่ปี ค.ศ. 1982 เป็นต้นมา จะมีประเพณีแห่ดาวคริสต์มาสที่ประดับด้วยหลอดไฟสีสันต่าง ๆ มีความสวยงาม ไปตามชุมชน นับเป็นสถานที่เดียวในโลกอีกด้วยที่มีประเพณีเช่นนี้

## ประมุขมิสซัง

นับตั้งแต่ตั้งเป็นมิสซังลาว มีมุขนายกประมุขมิสซังดังนี้

## สถิติ
สถิติมิสซังโรมันคาทอลิกกรุงเทพฯ ตั้งแต่ปี พ.ศ. 2557 มีดังนี้

* หมายเหตุ : สถิติที่รายงานในปฏิทินคาทลิก 2561 ระบุว่าเป็นสถิติประจำปี 2016/2559 จึงมีข้อมูลปี 2559 อยู่ 2 ชุด

## โรงเรียนคาทอลิกในสังกัดมิสซังท่าแร่-หนองแสง

## อ้างอิง

## แหล่งข้อมูลอื่น
* Homepage of the diocese 
* catholic-hierarchy.org
* 

ท่าแร่-หนองแสง
หมวดหมู่:องค์การในจังหวัดสกลนคร